好撒馬利亞人嘅比喻

好撒馬利亞人嘅比喻係耶穌講嘅一個比喻，記載喺《新約聖經》《路加福音》第10章第30至37節。

聖經譯文

解釋
從耶路撒冷去耶利哥嘅路，係一條危險嘅路途。耶路撒冷喺海拔二千三百呎以上；而耶利哥附近嘅死海卻係喺海拔一千三百呎以下；因此，喺短短二十哩之內，兩地高度相差有三千六百幾呎。由於路途險窄，怪石嶙峋，彎角出沒無常，呢度就成為強盜匿藏嘅好地方，佢哋四處埋伏，隨時襲擊路過嘅人。油係一種減輕痛苦嘅膏藥，而酒就有消毒作用。喺耶穌嗰個時代，呢兩樣都係用嚟處理傷口嘅標準藥物。

撒馬利亞人喺猶太人嘅心目中係外族人，根本唔屬於「鄰舍」範圍。但係用鄰舍相助嘅精神嚟照顧受傷嘅猶太人，卻係猶太人所恨惡嘅撒馬利亞人。有責任救死扶傷嘅祭司同利未人，反而唔理佢就噉走咗。好撒馬利亞人嘅比喻，講明一個人喺佢能夠愛佢嘅鄰舍之前，自己先要成為其他人嘅鄰舍。如果我哋無辦法成為某啲人嘅鄰舍，噉樣，我哋就冇遵守上帝要我哋愛鄰舍如同愛自己嘅誡命。

聖經
耶穌嘅比喻
基督教
天主教